Spirdegieddi

Spirdegieddi (nordsamisk; på norsk uoffisielt skrevet Spirgit eller Spirdigit) er et tidligere bebodd sted i Sør-Varanger kommune i Finnmark. Stedet ligger på vestsida av Jarfjorden, ca. 15 km nordøst for Kirkenes.

Gården ble ryddet av Knut Knutsen, som var født i Kvikne i 1847 og kom til Jarfjorden i 1866. Han ryddet også gården Tamasjok (Dámmošjohka) lenger inn i fjorden.Aage Lunde: Sør-Varangers historie. Sør-Varanger kommune, Kirkenes 1979. ISBN 82-990506-1-8 (s. 118, digitalisert av Nasjonalbiblioteket) Spirdegieddi ble fraflyttet etter 2. verdenskrig. Da Osvald Hansen i desember 1950 søkte om statsstøtte til å flytte fra Spirdegieddi og inn til Storbukt, hadde han allerede flyttet våningshuset, men ikke uthusene. I en uttalelse i forbindelse med søknaden skriver herredsagronomen i Sør-Varanger at «...selv om eiendommen geografisk sett ligger bra til for fiske, så ligger den kommunikasjonsmessig så dårlig til at det i dag ikke foreligger noen muligheter hverken for vei, elektrisk lys eller telefon».Stortingsproposisjon nr. 141 (1952), i Stortingsforhandlinger 1952 2a. Oslo 1952 (s. 4 (966), digitalisert av Nasjonalbiblioteket) Kristian Hansen, som vokste opp i Spirdegieddi, drev laksefiske i Jarfjorden sammen med onkelen fra 1947. Da rodde de 18-20 km fra Storbukt og ut til Spirdegieddi, og bodde i fjøset som ennå sto der. I senere år bygde Hansen ei hytte på stedet der han vokste opp.iFinnmark: Paradisisk i Spirdegieddi (20. juni 2008, oppdatert 10. april 2013, besøkt 17. april 2015)

 Referanser 

Kategori:Bosetninger i Sør-Varanger
Kategori:Tidligere bosetninger i Finnmark